Prilog 4 – Primjer Ugovora

**Centar inkluzivne potpore IDEM,** Ilica 38, 10 000 Zagreb, OIB: 22240978017, kojeg zastupa izvršna tajnica Jadranka Brkljačić, u daljnjem tekstu Naručitelj ili NOJN

i

(ime tvrtke)**,** OIB:

kojeg zastupa , u daljnjem tekstu Prodavatelj

sklopili su dana 2024. godine sljedeći

# UGOVOR

**o nabavi kućanskih i osnovnih higijenskih potrepština**

**SF.3.4.11.01.0509**

# Predmet ugovora

**Članak 1.**

Predmet ovog ugovora su uvjeti i način nabave kućanskih i osnovnih higijenskih potrepština po provedenom postupku nabave (u daljnjem tekstu: roba), za osobe koje nisu obveznici Zakona o javnoj nabavi (Naručitelj ili NOJN), javno nadmetanje za Nabavu kućanskih i osnovnih higijenskih potrepština kroz projekt Zaželi – podrška lokalnoj zajednici III, SF.3.4.11.01.0509, objavljeno dana \_\_\_\_\_\_\_\_\_lipnja 2024. godine na internetskoj stranici www.strukturnifondovi.hr .

Prodavatelj je dužan isporučiti predmetnu robu na način da ista odgovara svim tehničkim uvjetima koji su navedeni u dokumentaciji za nadmetanje i odabranoj ponudi.

Prodavatelj je obvezan naručenu robu isporučivati prema dinamici i potrebama Naručitelja, a rok isporuke robe na temelju narudžbenice ne može biti dulji od 10 kalendarskih dana.

# Članak 2.

Prodavatelj se obvezuje opskrbljivati Naručitelja robom iz ugovorenog popisa (Troškovnik – Prilog 3) robe koji je predmet Ugovora, i to po vrsti, količini i jediničnoj cijeni, a koji je kao privitak sastavni dio ovog Ugovora.

Prodavatelj se obvezuje isporučiti predmetnu robu na način da ista odgovara svim tehničkim uvjetima koji su navedeni u dokumentaciji za nadmetanje i u Troškovniku.

Prodavatelj je obvezan isporučivati robu koju je naveo u troškovniku (naziv proizvođača i proizvođački naziv proizvoda).

Ugovorne strane su suglasne da u slučaju nepredvidivih okolnosti Prodavatelj može isporučiti zamjenske artikle odnosno robu iste vrijednosti i jednake kvalitete, ali drugih proizvođača koji svojim karakteristikama, kvalitetom i količinom odgovaraju onima određenim u tablici Troškovnika. Cijene određene u predmetnom Troškovniku ne mogu se mijenjati. Prodavatelj se obvezuje od Naručitelja, prije prve isporuke zamjenskih artikala zatražiti suglasnost u kojoj mora dokazati postojanje nepredvidivih okolnosti. Nepredvidive okolnosti su one okolnosti koje Prodavatelj nije mogao predvidjeti u trenutku predaje svoje ponude. Prodavatelj ne smije isporučivati zamjenske artikle prije nego dobije suglasnost naručitelja,

Ugovorena cijena robe iz Troškovnika iznosi EURA bez PDV-a, odnosno

EURA s PDV-om.

# Narudžbe i dostave

**Članak 3.**

Isporuka sve robe koja je predmet ovog Ugovora se mora obaviti kroz period od 32 mjeseca. Prodavatelj se obvezuje tijekom navedenih 32 mjeseca isporučiti robu prema narudžbenici.

Prodavatelj se obvezuje robu isporučivati prema dinamici i potrebama Naručitelja sukladno narudžbenici Naručitelja jednom mjesečno. Roba se isporučuje jednom mjesečno do 20-tog u mjesecu u Imotskom.

Naručitelj se obvezuje Prodavatelju dostavljati narudžbenicu za točnu količinu robe (paketa) minimalno 10 dana prije dana isporuke robe.

# Članak 4.

Naručitelj će tijekom vremena na koje je zaključen ovaj Ugovor od Prodavatelja naručivati robu iz članka 1. i 2. ovog Ugovora prema stvarnim potrebama, mjesečnim narudžbenicama. Naručitelj zadržava pravo ne naručiti cijelu količinu, odnosno naručiti više od okvirne količine, s tim da je isti ograničen raspoloživim financijskim sredstvima te se time bitno ne mijenja Ugovor o nabavi.

# Članak 5.

Kućanske i osnovne higijenske potrepštine isporučuju se pakirani u paketima (Paket A i Paket B) koji su definirani Dokumentacijom za nadmetanje.

Paketi se isporučuju u propisno označenoj ambalaži s popisom artikala unutar ambalaže. Prilikom isporuke popis artikala u paketu mora odgovarati stvarnom sadržaju paketa ovisno o vrsti paketa.

Prodavatelj se obvezuje dostavljati robu u ambalaži koja jamči očuvanje kvalitete prilikom skladištenja i transporta, dopremljenu odgovarajućim vozilima na mjesto isporuke. Higijenske potrepštine isporučuju se pakirane u ambalaži koja može biti kartonska kutija ili od drugog biorazgradivog i/ili recikliranog materijala. Prašak za rublje se također obavezno dostavlja unutar ambalaže. Kod odabira ambalaže za pakiranje paketa potrebno je voditi računa o rukovanju s pakiranjem kod transporta kako ne bi došlo do rasipanja sadržaja i drugih manipulativnih problema.

Prilikom isporuke svi proizvodi moraju biti propisano pakirani, označeni i deklarirani na hrvatskom jeziku.

Prodavatelj se obvezuje o svom trošku robu složiti prikladno za pojedinačno preuzimanje u prostoriji i/ili mjesto Prodavatelja koje usuglase Naručitelj i Prodavatelj.

Prilikom isporuke robe Naručitelj će izvršiti kontrolu količine isporučene robe te kontrolu kvalitete provjerom sastava prema dostavljenom popisu s otpremnicom koji će usporediti s ugovorenim sastavom.

Uredna isporuka, odnosno izvršenje predmeta nabave se potvrđuje dostavnicom (otpremnicom) ili odgovarajućim zapisnikom (radnim nalogom), ovjerenim od strane Naručitelja i Prodavatelja (koordinatora obiju ugovornih strana).

# Članak 6.

Prodavatelj se obvezuje isporučivati Kupcu robu po primljenoj narudžbi u roku isporuke iz članka 3. stavak 3. ovog Ugovora, i to radnim danom od ponedjeljka do petka.

Prodavatelj je obvezan robu isporučiti uz dostavnicu, otpremnicu odnosno dostavni dokument Prodavatelja kao popratni dokument.

# Članak 7.

Prodavatelj se obvezuje da će u potpunosti poštovati pozitivne propise Republike Hrvatske koji se odnose na stavljanje u promet robe koja je predmet ovog Ugovora, posebno u odnosu na kvalitetu robe i rok valjanosti proizvoda.

# Prigovor (reklamacija)

**Članak 8.**

Naručitelj prilikom isporuke ima pravo prigovora Prodavatelju na dostavu robe, ukoliko ista ne odgovara naručenoj količini i kvaliteti. Naručitelj dostavlja prigovor Prodavatelju odmah prilikom isporuke, a najkasnije u roku od 3 (tri) dana od dana isporuke. Prigovor na isporuku utvrđuje se na dostavnici ili otpremnici ili pisanim putem.

U slučaju utvrđivanja kvantitativnih ili kvalitativnih nedostataka na isporučenoj robi, Prodavatelj se obvezuje bez odlaganja, a najkasnije u roku 10 dana izvršiti isporuku nedostajuće količine proizvoda i/ili zamjenu neispravnih proizvoda.

Ukoliko Naručitelj nakon isporuke ili prilikom uporabe isporučene robe utvrdi nedostatke glede kvalitete ili količine dužan je o istom obavijestiti Prodavatelja, koji se obvezuje u roku od 24 sata o tome očitovati i povući isporučenu robu te u roku najkasnije od 10 dana isporučiti robu odgovarajuće količine i kvalitete. Ukoliko Prodavatelj ne postupi u skladu sa stavkama ovog članka, odnosno ne isporuči robu odgovarajuće kvalitete, Naručitelj neće izvršiti plaćanje ispostavljenog računa.

Prodavatelj je obvezan preuzeti robu na koju je uložen prigovor i zamijeniti ju odgovarajućom količinom i kvalitetom odmah po primitku prigovora, a najkasnije u roku 10 dana.

# Jamstvo za uredno ispunjenje ugovora

**Članak 9.**

Jamstvo za uredno ispunjenje ugovora za slučaj povrede ugovornih obveza iznosi 10% od vrijednosti ugovora (cijene bez PDV-a).

Jamstvo iz stavka 1. ovog članka Ugovora podnosi se u obliku bjanko zadužnice.

Jamstvo iz stavka 1. ovog članka ugovora Prodavatelj će dostaviti u roku od petnaest 15 (petnaest) dana od dana potpisivanja ovog ugovora s rokom važenja 30 (trideset) dana duljim od trajanja ovog Ugovora.

Naručitelj će jamstvo za uredno ispunjenje ugovora vratiti Prodavatelju nakon izvršenja svih ugovornih obveza u roku od 30 (trideset) dana.

# Cijene i podmirenje obveza

**Članak 10.**

U ugovorenoj cijeni iz Troškovnika koji je sastavni dio ovog Ugovora, po jedinici proizvoda, uključeni su svi zavisni troškovi Prodavatelja kao i troškovi prijevoza i isporuke robe, te popust bez poreza.

Iznos obračunatog PDV-a (ako se obračunava) iskazuje se na računu zasebno po pojedinim proizvodima. Jedinične cijene robe tijekom trajanja ovog Ugovora ne mogu se mijenjati.

# Članak 11.

Plaćanje se obavlja u roku od 30 (trideset) dana od dana primitka računa kojeg će Prodavatelj ispostaviti naručitelju nakon svake pojedine isporuke prema dostavljenoj narudžbenici.

# Članak 12.

Naručitelj se obvezuje podmiriti račun u roku utvrđenom u prethodnom članku, dok se Prodavatelj obvezuje izvršiti fakturiranje Naručitelju, temeljem svake mjesečne isporuke. Račun će se Naručitelju dostavljati odmah putem e-maila u PDF formatu s naznakom osobe odgovorne za ispostavu računa. Plaćanja se izvršavaju transakcijski.

# Zaštita podataka i tajnost

**Članak 13.**

Bilo koja informacija i podatak, uključujući i osobne podatke, bez obzira na to kako se do njih došlo, a koja se izravno ili neizravno odnosi na ugovorne strane ovog Ugovora, njihovo poslovanje, uključujući i međusobni ugovorni odnos, smatrat će se povjerljivim podatkom. Sukladno navedenom, otkrivanje podataka prethodno navedenih bilo kojoj trećoj osobi, fizičkoj ili pravnoj, je zabranjeno.

U slučaju povrede odredaba ovog članka ugovorna strana koja je u povredi će drugoj strani biti odgovorna za svaku time prouzročenu štetu.

Obveza čuvanja tajnosti podataka ostaje na snazi trajno i nakon raskida, otkaza ili isteka trajanja ovog Ugovora.

# Završne odredbe

**Članak 14.**

Ugovorne strane suglasno utvrđuju da se u slučaju nepridržavanja odredbi ovog Ugovora, isti može jednostrano raskinuti i prije isteka roka iz članka 1. ovog Ugovora.

Ugovorna strana koja raskida Ugovor dužna je pisano izvijestiti o razlogu zbog kojeg raskida ovaj Ugovor.

Otkazni rok iznosi 30 (trideset) dana, računajući od dana posljednje isporuke uz dostavu pisanog izvješća o raskidu ugovora.

# Članak 15.

Izmjene i dopune ovog Ugovora valjane su samo ako su sačinjene u pisanom obliku.

# 

# Članak 16.

Na pitanja koja nisu uređena ovim Ugovorom, primjenjuju se odredbe Zakona o obveznim odnosima i drugi pravno relevantni propisi Republike Hrvatske.

# Članak 17.

Ovaj Ugovor stupa na snagu danom potpisa Naručitelja godine koji je ujedno i dan početka primjene i traje 32 (trideseti dva) mjeseca od dana potpisivanja Ugovora.

# Članak 18.

Eventualne sporove nastale u primjeni odredaba ovog Ugovora ugovorne strane nastojat će riješiti sporazumno, u protivnom se ugovara nadležnost suda u Zagrebu.

# Članak 19.

Ovaj Ugovor sastavljen je u 3 (tri) istovjetna primjerka od kojih Naručitelj zadržava 2 (dva) a Prodavatelj 1 (jedan) primjerak.

U Zagrebu, 2024. godine

Za Prodavatelja: Za Naručitelja:

Jadranka Brkljačić,

izvršna tajnica CIP IDEM